Zygomycota

Zygomycota, vel fungi zygotici, sunt obsoleta regni Fungorum divisio vel phylum, cuius partes inter phyla Mucoromycota et Zoopagomycota nunc digeruntur.. Circa 1060 species descriptae sunt.. Plurimae habitatione naturali sunt terrestres, in solo vel super tabescentem plantarum vel animalium materiem crescentes. Nonnullae sunt parasiti plantarum, insectorum, parvorumque animalium, cum aliae coniunctiones symbioticas cum plantis habeant.. Hyphae zygomycetarum coenocyticae esse possunt, saepta faciens solum ubi gametae hyphas mortuas concludunt. Zygomycota non iam a mycologis rite agnoscuntur, quia vere monophyletica non esse putantur.

Etymologia
Nomen Zygomycota zygosporangia attingit, usitate a speciebus huius cladi facta, ubi sphaericae zygosporae resistentes per reproductionem sexualem generantur. Zygos, Graece 'coniunctione' et 'iugum' significans, fusionem binorum filorum hyphalium attingit, quae has sporas gignit, et -mycota est suffixum quod certam fungorum divisionem attingit..

Notae

Bibliographia
 Berman, Jules J. 2012. Taxonomic guide to infectious diseases: understanding the biologic classes of pathogenic organisms. Londinii et Waltham Massachusettae: Elsevier/Academic Press. ISBN 9780124158955, ISBN 0124158951.
 James, T. Y., et al. 2006. "Reconstructing the early evolution of Fungi using a six-gene phylogeny." Nature 443, no. 19 (October): 818–22, doi:10.1038/nature05110.
 Krogh, David. 2010. Biology: A Guide to the Natural World. Benjamin-Cummings. ISBN 978-0-321-61655-5.
 Raven, P. H., R. F. Evert, et S. E. Eichhorn. 2005. "Fungi." In Biology of plants, ed. septima. W. H. Freeman. ISBN 978-0716762843.
 Moore, David, Geoffrey D. Robson, et Anthony P. J. Trinci. 2011. 21st Century Guidebook to Fungi.[ Cantabrigiae" Cambridge University Press. ISBN 978-1-107-00676-8.

Nexus externi

 "Zygomycota." Propositum Tree of Life Web Project.
 De Zygomycetibus.
 "List of all Zygomycetes species from Zygomycetes database by PM Kirk in Catalogue of Life 2008."

Categoria:Phyla fungorum
Categoria:Taxa 1954